Coba jelasin Organisasi dari Pendidikan hak asasi manusia dalam bahasa melayu dong

Pertubuhan Hak Asasi Manusia Arab merupakan suatu pertubuhan bukan melibatkan kerajaan Arab bebas yang berpangkalan di negara Tunisia. Organisasi tersebut ditubuhkan pada tahun 1989 atas inisiatif-inisiatif sebelumnya iaitu Pertubuhan Hak Asasi Manusia Arab, Kesatuan Peguam Arab, dan Liga Tunisia untuk Hak Asasi Manusia dan diberi sokongan oleh Pusat Hak Asasi Manusia Pertubuhan Bangsa-Bangsa Bersatu. Institut tersebut menerima Anugerah Antarabangsa UNESCO dalam Pendidikan Hak Asasi Manusia pada tahun 1992. Matlamatnya adalah berikut :  Institut Hak Asasi Manusia Arab bertujuan untuk memberi perhatian kepada budaya hak asasi manusia sivil, politik, ekonomi, sosial dan budaya, seperti yang termaktub dalam Deklarasi Hak Asasi Manusia Sejagat dan konvensyen antarabangsa, dan untuk mengukuhkan nilai demokrasi dan kewarganegaraan.

Organisasi seperti Indian Institute of Human Rights,  Amnesty International dan Human Rights Education Associates (HREA)  mengutamakan pendidikan hak asasi manusia dengan program mereka sendiri,   dengan mempercayai "pembelajaran berkenaan hak asasi manusia merupakan langkah pertama dalam menghormati, mempromosikan dan mempertahankan hak-hak tersebut" .

Amnesty International memaksudkan Pendidikan Hak Asasi Manusia sebagai "amalan yang disengajakan, penyertaan yang bertujuan untuk memperkasakan golongan individu, kumpulan dan masyarakat melalui pempukan pengetahuan, kemahiran dan sikap selari dengan prinsip hak asasi manusia yang diiktiraf pada peringkat antarabangsa"  Selain itu, menerangkan matlamat Pendidikan Hak Asasi Manusia demi " memperkasakan diri sendiri dan bersama pihak lain untuk membangunkan kemahiran dan sikap yang menggalakkan kesaksamaan, maruah dan rasa hormat dalam komuniti anda, masyarakat dan seluruh dunia."

Organisasi Hak Asasi Manusia bertujuan untuk melindungi hak asasi manusia pada tahap yang berbeza sesetengahnya lebih khusus untuk kawasan geografi, yang lain berdasarkan pengaruh kerajaan, yang lain berasaskan bukan untung dan pendidikan, manakala yang lain secara khusus bertujuan untuk melindungi kumpulan individu tertentu. Berikut ialah organisasi dengan penerangan ringkas mengenai matlamat, khalayak sasaran dan gabungan masing-masing.

Pejabat Pesuruhjaya Tinggi Hak Asasi Manusia (OHCHR) menyatakan bahawa setiap penyerahan sama ada serahan swasta atau serahan awam, kerajaan atau NGO dinilai dengan mengambil kira perkara berikut: kesesuaian, keberkesanan, keaslian, kemudahan penggunaan, kebolehsuaian, kemampanan, pendekatan, dan keterangkuman. Setiap satu cirinya yang telah dinyatakan diperincikan dalam artikel Pendidikan Hak Asasi Manusia dalam Sistem Sekolah Eropah, Asia Tengah dan Amerika Utara: Satu Kompendium Amalan Baik.

Pusat Kajian Demokrasi dan Hak Asasi Manusia Afrika

Suruhanjaya Afrika mengenai Hak Asasi Manusia dan Rakyat  Suruhanjaya ini perlu bersikap tanggungjawab dalam memantau perlindungan hak asasi manusia dan memastikan perlindungan dan promosi ataupun penyeberan hak-hak ini. Mereka juga dipertanggungjawabkan dengan mentafsir Piagam Afrika mengenai Hak Asasi Manusia dan Rakyat . Suruhanjaya ini terdapat terhad kepada Afrika dan negara-negara benua tersebut.

Amnesty International  merupakan satu organisasi hak asasi manusia yang paling besar, Amnesty International yang merangkumi 2.2 juta ahli dari lebih daripada 150 negara. Organisasi itu melibatkan penyelidikan dan tindakan bagi mencegahkan dan mengelakkan penyalahgunaan hak asasi manusia. Organisasi tersebut juga menumpukan usaha mencari keadilan atas pelanggaran yang telah dilakukan.

Suruhanjaya Hak Asasi Manusia Asia  Matlamat AHRC merupakan "demi melindungi dan menyebarkan kepentingan hak asasi manusia melalui pemantauan, penyiasatan, dan skongan serta pengambilan tindakan perpaduan". Suruhanjaya ini terhad kepada benua Asia dan negara-negara di dalamnya.

Dana Pertahanan Kanak-kanak mengusahakan untuk mencipta dasar dan program bagi memastikan kesaksamaan kepada golongan kanak-kanak. Organisasi tersebut berusaha bagi mengurangkan kadar kemiskinan dalam golongan kanak-kanak serta melindungi kanak-kanak daripada pendedahan penderaan dan pengabaian. Ahli CDF bertindak sebagai penyokong kepada kanak-kanak untuk membantu memastikan mereka dilayan sama rata dan mempunyai hak untuk menjaga dan didikan pada masa hadapan.

Pesuruhjaya Hak Asasi Manusia, Majlis Eropah  Suruhanjaya itu merupakan suatu institusi bebas, yang mendorongkan kesedaran hak asasi manusia dalam 47 Negara Anggota Majlis Eropah. Memandangkan ia terdapat bidang kebimbangan yang luas, motifnya adalah demi menggalakkan pembaharuan dan ia memerlukan "inisiatif yang lebih luas berdasarkan maklumat yang boleh dipercayai mengenai pelanggaran hak asasi manusia" dan bukannya bertindak atas aduan individu.

Ombudsman Kesatuan Eropah  merupakan suatu organisasi yang dicipta untuk menyiasat rungutan mengenai kesalahtadbiran yang biasanya wujud bersama institusi dan badan European Union.

Menghadapi Sejarah dan Diri Kita  Organisasi modul yang boleh diakses secara dalam talian. Organisasi ini dibangunkan oleh AS ini bertujuan untuk menyediakan maklumat yang menyiasat "cara masyarakat membina semula, membaiki dan menyedarkan keadilan dan keselamatan kepada rakyat mereka selepas konflik dan pembunuhan orang ramai". Memandangkan topik yang dibimbangkan oleh organisasi ini, lebih matang dan sensitif daripada yang perkara lain, program ini dibina demi pelajar pada peringkat menengah, sekolah menengah dan peringkat universiti. Modul ini telah secara khusus mereka bentuk programnya berdasarkan empat kajian kes. Kajian kes tersebut melibatkan Jerman, Rwanda, Ireland Utara dan Afrika Selatan. Sumber ini telah membantu dalam mengkaji bagaimana individu, organisasi serta kerajaan memupuk "kestabilan, keselamatan, perdamaian, kewujudan bersama dan keadilan", yang kesemuanya diterangkan dengan lebih terperinci di laman web organisasi berikut : www.facinghistory.org .

Majlis Hak Asasi Manusia Pertubuhan Bangsa-Bangsa Bersatu Majlis ini melibatkan sebanyaki 47 negeri dengan tanggungjawab menyebarkan kepentingan dan melindungi hak asasi manusia pada peringkat antarabangsa. Majlis tersebut mempunyai jawatankuasa Penasihat spesifik yang menilai dan merantau setiap situasi, serta Prosedur Aduan yang digariskan yang mesti diikuti agar individu atau organisasi membawa pelanggaran kepada perhatian majlis.

Human Rights Watch  adalah salah satu antara organisasi-organisasi global, Human Rights Watch. Human Rights Watch melibatlkan hak asasi manusia dengan menyiasat tuntutan, meminta pendera bertanggungjawab terhadap tindakan mereka sambil memantau dan mencabar kerajaan untuk memastikan bahawa mereka menggunakan kuasa mereka untuk menamatkan amalan penderaan dengan cekap.

Pusat Keamanan dan Hak Asasi Manusia John Humphrey Pusat John Humphrey bertujuan demi memberi kesedaran tentang prinsip Deklarasi Keamanan Sejagat dan Hak Asasi Manusia melalui pendidikan hak asasi manusia. Organisasi ini mewujudkan kurikulum, latihan, bekerjasama dengan kanak-kanak dan belia, serta memupuk wacana awam tentang perkara hak asasi manusia dan kepentingannya.

National Association for the Advancement of Color People ( NAACP )  "Misi NAACP bertindak bagi memastikan kualiti politik yang tinggi, pendidikan yang cekap, sosial dan ekonomi hak semua orang terjaga dan untuk menghapuskan kebencian kaum dan diskriminasi kaum ".

Jawatankuasa Antara-Afrika mengenai Amalan Tradisional yang Menjejaskan Kesihatan Wanita dan Kanak-kanak